CELEX: 32016D0017
Language: lv
Date: 2016-01-07 00:00:00
Title: Komisijas Īstenošanas lēmums (ES) 2016/17 (2016. gada 7. janvāris), ar ko atbilstīgi Padomes Direktīvai 2002/53/EK atļauj Apvienotajai Karalistei aizliegt tās teritorijā tirgot kaņepju šķirni, kas iekļauta Kopējā lauksaimniecības augu šķirņu katalogā

8.1.2016   
            
            
               LV
            
            
               Eiropas Savienības Oficiālais Vēstnesis
            
            
               L 5/7
            
         KOMISIJAS ĪSTENOŠANAS LĒMUMS (ES) 2016/17
   (2016. gada 7. janvāris),
   ar ko atbilstīgi Padomes Direktīvai 2002/53/EK atļauj Apvienotajai Karalistei aizliegt tās teritorijā tirgot kaņepju šķirni, kas iekļauta Kopējā lauksaimniecības augu šķirņu katalogā
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 13. jūnija Direktīvu 2002/53/EK par lauksaimniecības augu sugu šķirņu kopējo katalogu (1) un jo īpaši tās 18. pantu,
   tā kā:
   
               (1)
            
            
               Komisija saskaņā ar Direktīvu 2002/53/EK Eiropas Savienības Oficiālā Vēstneša C sērijā publicē Kopējo lauksaimniecības augu šķirņu katalogu (2), kurā iekļautas arī konkrētas kaņepju šķirnes.
            
         
               (2)
            
            
               Eiropas Parlamenta un Padomes Regulas (ES) Nr. 1307/2013 (3) 32. panta 6. punkts paredz, ka, lai novērstu atbalsta piešķiršanu nelegāliem kultūraugiem, platības, ko izmanto kaņepju audzēšanai, var būt atbalsttiesīgas tikai tad, ja izmantoto šķirņu tetrahidrokanabinola saturs nepārsniedz 0,2 %.
            
         
               (3)
            
            
               Komisijas Īstenošanas regulas (ES) Nr. 809/2014 (4) 45. panta 3. punkts nosaka, ka tad, ja otro gadu pēc kārtas attiecīgās kaņepju šķirnes visu paraugu vidējais tetrahidrokanabinola saturs pārsniedz Regulas (ES) Nr. 1307/2013 32. panta 6. punktā noteikto saturu, dalībvalsts lūdz atļauju aizliegt šādas šķirnes tirdzniecību saskaņā ar Direktīvas 2002/53/EK 18. pantu.
            
         
               (4)
            
            
               Komisija 2015. gada 28. aprīlī saņēma Apvienotās Karalistes lūgumu atļaut aizliegt kaņepju šķirnes Finola tirdzniecību, jo tās tetrahidrokanabinola saturs otro gadu pēc kārtas pārsniedzis atļauto saturu 0,2 %.
            
         
               (5)
            
            
               Pamatojoties uz šo, Apvienotās Karalistes lūgums būtu jāapmierina.
            
         
               (6)
            
            
               Lai Komisija varētu informēt pārējās dalībvalstis un atjaunināt Kopējo lauksaimniecības augu šķirņu katalogu, būtu jānosaka, ka Apvienotajai Karalistei jāinformē Komisija par datumu, no kura tā iecerējusi piemērot ar šo lēmumu piešķirto atļauju.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Apvienotajai Karalistei saskaņā ar Direktīvas 2002/53/EK 18. pantu ir atļauts noteikt aizliegumu visā tās teritorijā vai teritorijas daļās tirgot kaņepju šķirni Finola.
   2. pants
   Apvienotā Karaliste paziņo Komisijai datumu, no kura tā piemēros 1. pantā minēto atļauju.
   3. pants
   Šis lēmums ir adresēts Lielbritānijas un Ziemeļīrijas Apvienotajai Karalistei.
   
      Briselē, 2016. gada 7. janvārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 193, 20.7.2002., 1. lpp.
   
   
      (2)  Jaunākais pilnais izdevums: OV C 450, 16.12.2014., 1. lpp.
   
   
      (3)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
   
      (4)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).